Jong man vermisBarry Leonard. Foto: Facebook ŉ Jong man van Hermanus word sedert Saterdagoggend vermis sedert hy ŉ kuierplek verlaat het. Barry Leonard (20) is die laaste keer gesien toe hy omstreeks 02:00 Saterdagoggend die Mock Turtle-kuierplek verlaat het. Hy het glo in die rigting van Ou Hawe gestap. Hy het ŉ grys hemp en donkerkleurige broek aangehad. Familie en vriende het met ŉ soektog na hom begin. Die Nasionale Seereddingsinstituut (NSR) het intussen gesê ŉ soektog aan die kuslyn, in die see en in die omgewing van die Ou Hawe het nog geen spoor van Leonard opgelewer nie. Die NSRI se soektog is Sondagoggend hervat. Leonard het volgens berigte nie sy foon by hom gehad nie. Enigiemand met inligting oor die voorval word versoek om die Hermanus-polisie by 028 313 5300 te kontak.